Tom Odell

**Thomas Peter Odell** (s. 24. marraskuuta 1990 Chichester) on englantilainen laulaja-lauluntekijä. Saatuaan levytyssopimuksen Columbia Recordsin kanssa hän julkaisi debyytti-EP:nsä *Songs from Another Love* vuonna 2012. Debyyttistudioalbumi *Long Way Down* julkaistiin vuonna 2013, toinen albumi *Wrong Crowd* vuonna 2016 ja kolmas albumi *Jubilee Road* lokakuussa 2018. Vuonna 2021 Odell julkaisi neljännen albuminsa *monsters*.

## Lapsuus
Tom Odell syntyi Chichesterissä, West Sussexissa, Englannissa. Hänen isänsä työskenteli lentokoneen pilottina, ja äiti oli ammatiltaan ala-asteen opettaja. Hänellä on myös isosisko. Odell vietti osan lapsuudestaan Uudessa-Seelannissa isänsä työn vuoksi, ja opiskeli Seaford Collegessa. Hän aloitti kirjoittamaan omia kappaleitaan 13-vuotiaana, ja opiskeli klassisen pianon soittoa seitsemännelle luokalle asti.

18-vuotiaana Odell hylkäsi suunnitelmansa Yorkin yliopistossa opiskelusta ja pyrki opiskelemaan musiikkia Liverpoolin yliopistoon. Hän ei kuitenkaan päässyt sisään vuosienkaan soittokokemuksella, ja muutti Brightoniin työskennelläkseen baarimikkona ja esiintyäkseen avoin mikki-tilaisuuksissa. Hänet erotettiin työstä vuotta myöhemmin, jolloin hän päätti muuttaa takaisin Chichesteriin. Välimatkasta huolimatta Odell matkusti silti säännöllisesti Lontooseen isoäitinsä autolla esiintymään ja viemään mainoksiaan musiikkikouluihin. Hän päätyi lopulta opiskelemaan British and Irish Modern Music Instituten (BIMM) Brightonin kampukselle. Opiskeluaikanaan Odell soitti Tom and the Tides -nimisessä yhtyeessä, mutta päätti kuitenkin lähteä toteuttamaan soolouraa. Odell valmistui koulusta vuonna 2010, ja muutti valmistumisen jälkeen Lontooseen.

## Ura

### 2012-2013: Uran alku ja ''Long Way Down''
Columbus Records tarjosi Odellille levytyssopimusta vuonna 2012, jonka seurauksena Odellin debyytti-EP *Songs from Another Love* julkaistiin saman vuoden lokakuussa. Odellin televisiodebyytti oli marraskuussa 2012, kun hän esiintyi *[[Later... with Jools Holland|Later... With Jools Holland]] -*nimisessä musiikkiohjelmassa. Tammikuussa 2013 Odell asetettiin ehdolle Britannian yleisradio BBC:n Sound of 2013 äänestyksessä. Odellin kappaletta "Another Love" käytettiin myös BBC:n ohjelmakatalogin mainonnassa alkuvuodesta 2013. Vuoden 2013 Brit Awardseissa Odell voitti kriitikoiden valinta -palkinnon (Critics' Choice Award), ja oli täten myös palkinnon ensimmäinen miespuolinen voittaja. Hän oli myös ehdokkuudella MTV:n Brand New For 2013-palkinnolle.

Odellin debyyttistudioalbumi *Long Way Down* julkaistiin 24. kesäkuuta 2013, ja albumi saavutti nopeasti ensimmäisen sijan Britannian virallisella listalla (UK Official Chart). Odell piti albumin mainostamista varten kaksi kiertuetta: minikiertueen maaliskuussa 2013, kolme kuukautta ennen albumin julkaisua, sekä pääkiertueen *Long Way Down Tour* syksyllä 2013. Kiertue päättyi keväällä 2014.

### 2014-2015
Odellin viimeiset *Long Way Down Tour* -esiintymiset käynnistyivät alkuvuodesta 2014, kun Odell esiintyi Plymouth Pavilions-areenalla, esittäen samalla ensimmäisen uuden kappaleensa albumin julkaisun jälkeen. Kappale oli nimeltään *"Alex".*

Odell nimitettiin "Vuoden Lauluntekijäksi" ("Songwriter of the Year") Ivor Novello Awardseissa, brittiläisessä lauluntekijöitä ja säveltäjiä palkitsevassa juhlassa. Odellin kappaletta *"Can't Pretend"* käytettiin amerikkalaisessa tv-sarjassa *[[Eloonjääneet|Eloonjääneet (The 100)]].* Kappaleita *"Can't Pretend"* ja *"Long Way Down"* käytettiin myös *[[Blacklist (televisiosarja)|The Blacklist]] -*sarjassa sekä elokuvassa *[[Tähtiin kirjoitettu virhe (elokuva)|Tähtiin Kirjoitettu Virhe (The Fault In Our Stars)]].* Kappale *"Grow old with me"* kuultiin Reign-nimisessä sarjassa, ja *"Heal"* sekä *"Another Love"* esiintyivät elokuvassa Jos vielä Jään (If I Stay) sekä sarjoissa NCIS Rikostutkijat ja Vampyyripäiväkirjat (The Vampire Diaries). 

Marraskuussa 2014 Odell julkaisi oman versionsa The Beatlesin tunnetuksi tekemästä kappaleesta *"[[Real Love]]".* Kappaletta käytettiin brittiläisen tavarataloketju John Lewis & Partnersin joulumainoksessa, joka toi Odellille paljon julkisuutta.

### 2016-2017: ''Wrong Crowd''
4.huhtikuuta 2016 julkaistiin tieto Odellin tulevasta studioalbumista, ja samalla albumin nimikkosingle "*Wrong Crowd"* julkaistiin. Odell ilmoitti myös tulevasta Euroopan sekä Pohjois-Amerikan *No Bad Day* -kiertueestaan, joka alkaisi 20.4.2016 Lontoosta. 14.huhtikuuta 2016 julkaistiin albumin toinen single *"Magnetised".* Albumi julkaistiin kokonaisuudessaan 10. kesäkuuta 2016.

### 2017- : ''Jubilee Road''
*No Bad Days*-kiertueen aikana Odell paljasti työstävänsä uutta albumia, ja soitti keikoillaan uusia kappaleita. 20. joulukuuta 2017 Odell kertoi BBC Radio 2 -kanavan haastattelussa tähtäävänsä albumin julkaisuun kesällä 2018. Uuden albumin ensimmäinen single *"If You Wanna Love Somebody"* julkaistiin 14. kesäkuuta 2018. Valmistunut albumi *Jubilee Road* julkaistiin kokonaisuudessaan 26. lokakuuta 2018.

## Esikuvat & Vaikutteet
Odell kuunteli kasvaessaan Elton Johnia, ja yksi ensimmäisistä albumeista joita hän kuunteli oli *[[Goodbye Yellow Brick Road]].* Muita Odellin esikuvia ovat mm. David Bowie, Jeff Buckley, Bob Dylan, Arthur Russel, Leonard Cohen, Leon Russel, Billy Joel, Randy Newman, Tom Waits, Rodriguez ja Bruce Springsteen. Hänen lempimusiikkiinsa kuuluu esimerkiksi Arcade Fire, Adele, James Blake, Cat Power, Blur, Beach House, Radiohead, Coldplay sekä Ben Folds.

## Diskografia

### Albumit
* *Long Way Down* (2013)
* *Wrong Crowd* (2016)
**Jubilee Road* (2018)
**monsters* (2021)
**Best Day of My Life* (2022)
**Black Friday* (2024)
**A Wonderful Life* (2025)

### Extended Plays (EP)

* Songs From Another Love (2012)
* The Another Love EP (2013)
* Spending All My Christmas With You (2016)

### Singlet
* "Another Love" (2012)
* "Can't Pretend"  (2013)
* "Hold Me" (2013)
* "Grow Old with Me" (2013)
* "I Know" (2013)
* "Real Love" (2014)
* "Wrong Crowd" (2016)
* "Magnetised" (2016)
* "Here I Am" (2016)
* "True Colours" (2016)
* "Silhouette" (2016)
* "Jealousy" (2017)
* "If You Wanna Love Somebody" (2018)
* "Half As Good As You" (2018)
* "Summer Day (Moominvalley) (2019)
* "Numb" (2021)
* "Monster" (2021)
* "Money" (2021)

### Kiertueet ja konsertit

* Long Way Down Tour (2013)
* No Bad Days Tour (2016-2017)
* Jubilee Road Tour (2018-2019)

### Palkinnot ja ehdokkuudet
**2013**

* MTV Brand New For 2013: Ehdokkuus
* BRIT Awards Critic's Choice: Palkittu
* BBC Sound Of 2013: Ehdokkuus

**2014**

* BRIT Awards British Male Solo Artist: Ehdokkuus
* BRIT Awards British Breakthrough Act: Ehdokkuus
* Ivor Novello Awards Songwriter of the Year: Palkittu

## Lähteet

## Aiheesta muualla

*Tom Odellin kotisivut